În perioada interbelică, majoritatea marinelor au fost pictate la Balcic, începând cu Iosif Iser, care i-a descoperit frumusețile în 1913, când participa ca soldat la războiul balcanic. Deși exagera puțin, Camil Petrescu spunea că "„între 1919–1940 pictura românească avea un singur subiect: Balcicul – care proba și evidenția personalitatea și stilul celui din fața șevaletului.”" Dintre pictorii vizați se pot cita Nicolae Tonitza ("Stradă la Balcic"), Ștefan Dimitrescu ("Pe plaja din Balcic"), Francisc Șirato ("Peisaj din Balcic"), Lucian Grigorescu, Cecilia Cuțescu-Storck.